cyanic-selkie/wikianc huggingface dataset:
Logomon silta
Rakentaminen
Suunnittelutyön suorittajaksi valittiin maaliskuussa 2017 VR Track ja kattohinnaksi 745 000 euroa. Suunnittelutyö aloitettiin syyskuussa 2016 ja sen oli tarkoitus valmistua sopimuksen mukaan 30. kesäkuuta 2017. Suunnittelutyö ei kuitenkaan valmistunut ajallaan kaupungin useista reklamoinneista huolimatta. Siltarakenne katsottiin poikkeuksellisen vaativaksi, joka edelyttää arvioitua enemmän suunnittelutyötä. Kaupunki käytti ulkoista tarkastajaa, joka totesi osan suunnitelmista olevan riittämättömiä, puutteellisia tai alimitoitetuja lujuuden suhteen. Sillan rakenteen osasuunnitelmien määrä on nelinkertainen kuin alun perin odotettiin. Turku on arvostellut VR Trackilta eli nykyiseltä NRC Group Finlandilta tilatun suunnittelytyön liian pitkää kestoa. Sillan rakenteen on katsottu olevan teknisesti vaativa, jonka takia sen suunnittelutyöhön on mennyt ennakoitua paljon enemmän aikaa. Pääurakoitsijalle ja alihankkijana toimivalle konepajalle viivästykset ovat tuoneet kuluja, minkä lisäksi rakentamisessa tarvittavaa teräsmäärää on kasvatettu viidenneksellä alkuperäisestä. Teräsmäärän lisäämisellä on varmistettu rakenteen kestävyys. Suunnittelutyön keston lisäksi hanketta on viivästyttänyt pääkannattimien teräosien toimitusaika, joka oli toukokuussa 2019 viivästynyt lähes puolella vuodella. Turun kaupunki valmistelee oikeudenkäyntiä hankkeen suunnittelijaa NRC Group Finlandia vastaan. Tammikuussa 2020 uutisoitiin Turun kaupungin maksaneen sillan urakoitsijalle YIT Infra Oy:lle viivemaksuja suunnittelutyön viivästyksestä johtuen lähes kaksi miljoonaa euroa.
Sillan rakennusurakan kilpailutukseen osallistui neljä yritystä, joista halvimman tarjouksen tehnyt Lemminkäinen Infra Oy (nyk. YIT Infra Oy) valittiin pääurakoitsijaksi 7. kesäkuuta 2017. Urakkahinta oli 8,5 miljoonaa euroa. Rakentamisen oli tarkoitus alkaa tuolloin annetun tiedon mukaan elokuun alussa. Hankkeen pääurakoitsija on toiminut sopimuksen mukaan ja sillä on ollut koko ajan valmius rakentamiseen. Sillan konkreettinen rakentaminen on tarkoitus tapahtua järjestyksessä: perustukset, tornien asennus, pääkannattimien asennus, roikutusteräksien asennus, siltakansi, siltakannen kuori, portaat ja hissit.
Vuoden 2018 loppuun menessä tehtiin maanrakennustyöt, tornien perustukset paalutuksineen ja raideliikenteen johtosiirrot. Jokaisen tukitornin alla on kahdeksan teräspaalua eli yhteensä 40 paalua 16–30 metrin syvyydessä. Portaiden alla on teräsbetonipaalut. Vuodenvaihteessa 2018–2019 tehtiin perustuksien vahvistusta, jonka jälkeen tukitornit oli tarkoitus nostaa paikoilleen. Tammikuussa 2019 suunnitelmien kerrottiin olevan lähes valmiita ja myös konepajatöiden edistyvän samoin rakennustyömaan. Kaikki sillan teräsosat on tarkoitus tehdä mahdollisimman valmiiksi jo tehtaalla, jolloin rakennustyömalla tapahtuva yhdistämis- ja hitsaustyö jää vähäiseksi. Esimerkiksi tukitornit tuodaan kahdessa osassa. Sillan kävelytaso koostuu kuudesta teräslohkosta, jotka on koottu Aurassa ja maalattu Kaarinassa. Ensimmäinen teräslohko tuotiin työmaalle 20. heinäkuuta 2019 ja loput lähiviikkojen kuluessa. Paikalleen lohkot oli tarkoitus nostaa syksyllä.
Syyskuussa 2019 sillan pääkannattimien kotelopalkeissa, joita ei vielä ollut asennettu paikoilleen, havaittiin halkeamia. Uudet palkit tilattiin Keski-Euroopasta ja nostotyöt viivästyivät kuukausilla. Alun perin pääkannattimia oli tarkoitus nostaa paikalleen lokakuun 4. päivästä alkaen, mutta nostotöihin päästiin vasta 10. tammikuuta 2020. Joulukuun puolivälissä viiveen kerrottiin johtuvan siitä, että junaliikenteessä täytyy olla noston aikana taukoja. Junavuoroja korvattiin viikonloppuihin ajoittuvien nostotöiden aikana linja-autoilla. Kotelopalkit kiinnitetään kolmionmuotoisen pääkannattimen yläreunaan. Kotelopalkit tulevat vetotangoilla kiinni sillan torneihin. Pääkannattimen lohkot hitsattiin yhteen vasta työmaalla niiden suuresta koosta johtuen. Nostettavia lohkoja oli neljä, ja ne ovat yli kolme metriä korkeita, kuusi metriä leveitä, ja pituudeltaan 19–49 metriä. Suurin lohko painaa 150 tonnia. Pääkannattimien nostotyöt saatiin valmiiksi 26. tammikuuta. Pääkannattimen asennuksen jälkeen aloitetaan elementtirakenteisen kävelykannen asentaminen. Kävelykansi kiinnitetään u:n muotoisten ruostumatonta terästä olevien palkkien päälle, joka on ripustettu pääkannattimeen.
Kustannusten nousu ja valmistumisen siirtyminen
Sillan piti valmistua alun perin joulukuussa 2018, sitten huhtikuussa 2019. Syksyllä 2018 valmistumisajankohdaksi annettiin heinäkuu 2019, tammikuussa 2019 marraskuu 2019 , ja toukokuussa 2019 valmistumisajaksi annettiin kesä-syyskuu 2020.
Alun perin siltaurakasta sovittaessa rakenteista oli noin 200 osasuunnitelmaa. Sillan poikkeuksellisen vaativa rakenne tarvitsi kuitenkin arvioitua vahvempia ja mutkikkaampia ratkaisuja. Siltaan pitikin lopulta tehdä yli 800 osasuunnitelmaa ja niille omat mitoitukset ja lujuuslaskelmat. Toukokuussa 2020 urakoitsija YIT kertoi lopettavansa työt liiallisten suunnitteluviipeiden vuoksi, sillä ne venyttivät aikataulua ja lisäsivät kustannuksia. Jotta rakentaminen jatkuisi, kaupunki ja urakoitsija tekivät sovintosopimuksen. Sen myötä kustannukset nousivat 19,5 miljoonaan. Toukokuussa 2021 hankkeelle myönnettiin 2,1 miljoonan lisärahoitus, jolloin kokonaishinta nousi 21,6 miljoonaan. Urakoitsijalla oli tällöin luja usko, että silta valmistuisi syksyllä 2021.
Kaunopitta
Kaunopitta (Pitta elegans) on pittojen heimoon kuuluva varpuslintu.
Levinneisyys
Kaunopittaa tavataan Indonesiassa ja Itä-Timorissa, ja sen levinneisyysalueen pinta-ala on noin 79 900 km2. Lajin on raportoitu olevan suhteellisen yleinen. Sen arvellaan olevan vähenemässä elinympäristöjen tuhoutumisen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.
Uudenvuoden mäkikilpailu
Uudenvuodenpäivän mäkihyppykilpailu on mäkihyppykilpailu, joka hypätään vuosittain uudenvuodenpäivänä Große Olympiaschanze -hyppyrimäessä Garmisch-Partenkirchenissä Saksassa.
Kilpailu on kuulunut mäkihypyn maailmancupin sen alusta asti ja se on Keski-Euroopan mäkiviikon toinen osakilpailu, tosin ensimmäisellä mäkiviikolla, vuonna 1953, se oli avauskilpailu ja siten kaikkien aikojen ensimmäinen mäkiviikon osakilpailu.
Ensimmäinen kilpailu hypättiin uudenvuodenpäivänä 1922. Mäkiviikolla hypätyistä kilpailuista eniten voittoja on saavuttanut saksalainen Jens Weißflog, yhteensä neljä kappaletta.
Tämän kilpailun seuraaminen on Suomessa perinne ja yritys siirtää se maksukanaville 2000-luvun alussa aiheutti niin ison palautevyöryn, että se siirrettiin takaisin ilmaiskanaville. MTV3:n ilmaisella kanavalla kilpailu säilyi vuoteen 2012 asti. Vuosina 2013 –2018 MTV/C More lähetti kilpailun suorana vain maksullisilla kanavilla, mutta tällä kertaa palautetta ei suuremmin tullut, koska suomalaisten kiinnostus mäkihyppyyn oli hiipunut kehnon menestyksen vuoksi. Vuonna 2019 kilpailu palasi ensimmäistä kertaa seitsemään vuoteen ilmaiskanavalle, Yle TV2:lle.
PAOK
PAOK Thessaloniki on vuonna 1926 perustettu urheiluseura Thessalonikista, Kreikasta. Kuten AEK Ateenallakin, on myös PAOK:in logossa kaksipäinen kotka. Seuran lempinimi onkin logon takia "Pohjoisen kaksipäinen kotka".
2001 seura aloitti oman televisiokanavansa, "PAOK Channelin", lähetykset. Kanava oli Kreikan ensimmäinen kanava, joka oli seuran omistama.
Jonatan Tanus
Jonatan Toivo Antero Tanus (s. 4. kesäkuuta 1995 Kuopio) on uransa lopettanut suomalainen jääkiekkoilija, joka pelasi muun muassa Tanskan Metal Ligaenin Odense Bulldogsissa. Hän on pelipaikaltaan vasen laitahyökkääjä, mutta osaa pelata myös keskushyökkääjänä. Tanusta luonnehdittiin hänen pelatessaan Tapparan junioreissa jopa yhdeksi ikäluokkansa lupaavimmista pelaajista Suomessa, mutta sittemmin hänen kehityksensä ei ole kuitenkaan edennyt aivan odotetusti ja Tanus on pelannut SM-liigassa ennen kautta 2017–2018 vain kaksi ottelua. Kaudella 2016–2017 Tanus teki Mestiksen yhden kauden runkosarjan maaliennätyksen 40 maalillaan. Hän lopetti uransa joulukuussa 2022.
Seuraura
Tanus on Tapparan kasvatti. Hän toimi kaudella 2009–2010 vuoden alaikäisenä seuran C-nuorten kapteenina ja oli Tapparan paras pistemies ja maalintekijä C-nuorten SM-karsinnoissa tehopistein 10+7=17 ja kevään 2015 pudotuspeleissä tehopistein 11+4=15. Tanus ylsi myös runkosarjassa joukkueen sisäisen maalipörssin kärkeen. Hänen ja HPK:n Ismo Nikkisen edellä C-nuorten SM-sarjan maalipörssissä oli vain HIFK:n Ville Koskela. Tanus voitti kauden päätteeksi C-nuorten SM-pronssia. Kaudella 2010–2011 hän ylsi Tapparan B-nuorten sisäisen piste-, maali- ja syöttöpörssin voittoon SM-karsinnoissa tehopistein 6+8=14. Tanus pelasi suurimman osan runkosarjastaan vain 15-vuotiaana seuran A-nuorissa tehden 19 ottelussa 13 tehopistettä. Hän vahvisti myös Tapparan C-nuoria ja voitti koko C-nuorten SM-sarjan pudotuspelien pistepörssin tehopistein 11+15=26. Tanus voitti kauden päätteeksi C-nuorten SM-hopeaa.
Kaudella 2011–2012 Tanus oli tehopistein 18+20=38 Tapparan A-nuorten kolmanneksi paras pistemies. OHL-joukkue Peterborough Petes varasi hänet 42. pelaajana CHL:n varaustilaisuudessa vuonna 2012. Tanus harjoitteli kesällä 2012 Tapparan SM-liigajoukkueen vahvuudessa, mutta elokuussa hänen kerrottiin kuitenkin siirtyvän Petesiin kaudeksi 2012–2013. Tanus oli joukkueen neljänneksi paras pistemies Francis Menardin kanssa tehopistein 15+18=33. Kauden jälkeen hän liittyi taas Tapparan harjoitusvahvuuteen, mutta Tanus palasi kuitenkin Petesiin kaudeksi 2013–2014.
Kesäkuussa 2014 Tanus teki vuoden mittaisen sopimuksen Mestis-joukkue Lempäälän Kisan kanssa. Hän teki kaudella 2014–2015 38 runkosarjaottelussa tehopisteet 10+3=13 ja kuudessa pudotuspeliottelussa kaksi maalia. Tanus pelasi kauden aikana myös Tapparan A-nuorissa. Toukokuussa 2015 Tanus siirtyi try-outille seuran SM-liigajoukkueeseen, jonne hän sai vuoden mittaisen jatkosopimuksen elokuussa kaudeksi 2015–2016. Tanus aloitti kautensa lainalla LeKissä. Hän pelasi ensimmäisen ottelunsa SM-liigassa Tapparassa 17. marraskuuta 2015 vieraissa Hämeenlinnan Pallokerhoa vastaan. Tanus merkittiin joukkueen nelosketjun vasempaan laitaan Manu Honkasen ja Miika Heikkilän viereen. Hän sai ottelussa jääaikaa 8.51 minuuttia ja hänelle tuomittiin yksi kahden minuutin jäähy koukkaamisesta. Tanus pelasi Tapparassa kaksi runkosarjaottelua. Hän pelasi kuitenkin lähes koko kauden LeKissä, jonka kolmanneksi paras maalintekijä ja neljänneksi paras pistemies Tanus oli tehopistein 11+15=26.
Kesällä 2016 Tanus haki jälleen try-outin pelipaikkaa Tapparan SM-liigajoukkueesta, mutta hän jäi ilman sopimusta ja teki elokuussa kaudeksi 2016–2017 vuoden mittaisen sopimuksen Mestis-joukkue Savonlinnan Pallokerhon kanssa. Joulukuussa 2016 Tanus teki kahdeksassa ottelussa kovat tehopisteet 10+8=18 ja hänet valittiin Mestiksen kuukauden pelaajaksi. Tanus voitti lopulta koko sarjan piste- (Jouni Rinne -palkinto) ja maalipörssin (Kai Nurminen -palkinto) tehopistein 40+28=68 sekä tehotilaston (Jari Hirsimäki -palkinto) lukemalla +31. Hänellä oli myös Mestiksen paras piste per peli -keskiarvo (1,39). Tanuksen 40 maalia oli myös Mestiksen uusi yhden kauden runkosarjan maaliennätys, kun se oli aiemmin Samuli Kivimäen (38 maalia) nimissä kaudelta 2013–2014. Tanus teki loppuottelusarjan neljännessä ottelussa 17. huhtikuuta 2017 vieraissa Kiekko-Vantaata vastaan SaPKon Mestiksen mestaruuden ratkaisseen 0–1-voittomaalin jatkoajalla ylivoimalla ajassa 65.45. Hänet palkittiin kauden päätteeksi pelaajien äänestämänä sarjan parhaana pelaajana Kultaisella kiekolla, parhaana hyökkääjänä Mika Helkearo -palkinnolla sekä valittiin ensimmäiseen tähdistökentälliseen.
Kaudeksi 2017–2018 Tanus siirtyi kaksivuotisella sopimuksella Saimaan Pallon SM-liigajoukkueeseen. Hän teki liigauransa avausmaalin uransa neljässä ottelussaan, runkosarjan toisella kierroksella 9. syyskuuta 2017 ylivoimalla vieraissa KooKoota vastaan. Kaikkiaan Tanuksen varsinainen tulokaskausi SM-liigassa toi 57 runkosarjaottelussa tehopisteet 12+21=33 ja yhdeksässä pudotuspeliottelussa tehopisteet 2+1=3. Hän oli runkosarjassa SaiPan toiseksi paras pistemies Topi Nättisen jälkeen. Tanus voitti myös koko liigan tulokkaiden syöttöpörssin ja sijoittui tulokkaiden pistepörssissä toiseksi edellään vain TPS:n Petrus Palmu. Hän oli kauden päätteeksi ehdolla SM-liigan vuoden tulokkaalle myönnettävän Jarmo Wasaman muistopalkinnon voittajaksi, mutta palkinnon vei lopulta kuitenkin TPS:n Petrus Palmu. Kaudella 2018–2019 Tanuksen kehitys otti hieman takapakkia hänen tulokaskaudestaan ja Tanus teki runkosarjassa 21 tehopistettä. SaiPan kausi päättyi pudotuspelien ensimmäiselle kierrokselle, jossa hän oli joukkueen paras pistemies tehopistein 1+3=4.
Tanus siirtyi kaudeksi 2019–2020 kaksivuotisella sopimuksella Pelicansiin. Hän kuului kuitenkin joukkueen alisuorittajiin tehtyään 44 runkosarjaottelussa vain seitsemän tehopistettä. Kauden 2020–2021 Tanus aloitti kohtalaisen hyvin ja hän sivusi jo edellisen kauden pistemääräänsä, kunnes Tanus loukkaantui marraskuussa 2020. Hän palasi kaukaloihin tammikuussa 2021, mutta Tanus kuitenkin katosi kuvasta kokonaan kevätkaudella, jolloin hän teki vain yhden syöttöpisteen. Kaikkiaan Tanus teki 35 runkosarjaottelussa tehopisteet 5+3=8. Neljässä pelaamassaan pudotuspeliottelussa hän jäi ilman tehopisteitä.
Kaudeksi 2021–2022 Tanus siirtyi vuoden mittaisella sopimuksella Tanskan Metal Ligaenin Odense Bulldogsiin.
Maajoukkueura
Tanus pelasi alle 18-vuotiaiden maailmanmestaruuskilpailuissa vuonna 2013, jolloin hän voitti pronssia. Tanus pelasi myös alle 18-vuotiaiden Ivan Hlinkan muistoturnauksessa vuosina 2011 ja 2012, joista jälkimmäinen turnaus päättyi hopeaan. Hän pelasi myös World U-17 Hockey Challengessa vuonna 2011. Yhteensä Tanus on pelannut kuusi nuorten ja 56 poikien maaottelua. Hän toiminut sekä Suomen alle 16- että 17-vuotiaiden maajoukkueen kapteenina.
Muuta
Tanuksen pikkuveli Kristian pelaa hyökkääjänä Tapparan SM-liigajoukkueessa. Veljesten isä Michel Tanus toimii Tapparan SM-liigajoukkueen lääkärinä ja äiti Sari Tanus on Suomen Kristillisdemokraattien kansanedustaja. Jonatan Tanuksen isä Michel on kotoisin Isralista ja Jonatan Tanuksella on myös Israelin passi. Tanus puhuu suomen lisäksi arabiaa.
Tanus pelaa myös Rullakiekon SM-liigaa puolustajana Team Haippi-joukkueessa. Vuonna 2010 hän voitti rullakiekon B-nuorten Suomenmestaruuden Turussa pelatussa turnauksessa, jonka pistepörssin Tanus voitti tehoilla 7+14=21. Tanus voitti kesällä 2021 rullakiekon suomen mestaruuden Team Haippi-joukkueessa
Vaiennut viulu
Vaiennut viulu on Konsta Jylhän säveltämä kappale, joka syntyi jouluna 1964. Se on yksi niistä kappaleista, joista on tullut Konsta Jylhän pidetyimpiä. Jylhä on joskus siitä puhuessaan maininnut sanan ”virsi”. Hän on kertonut omistaneensa kappaleen vuonna 1913 kuolleen isänsä Viljami Jylhän muistolle.
Jylhä on kertonut sävellyksistään, että ”ne vain tulivat jostakin”. Hänessä oli sen verran nuottimiestä, että hän sai tallennetuksi mieleen tulleen melodian paperille. Jouluiltana 1964 hänellä oli mielessä pimentyneen illan tunnelma, kun hän valvoi ja muu kotiväki jo nukkui. Hän soitteli yksikseen harmonia, ja Vaienneen viulun melodia ”tuli jostakin”.
Kappale oli Kaustisen Purppuripelimannien vakionumero, joka oli soitettava jokaisessa konsertissa. Vaikka soitto olisi ollut koko konsertin ajan rutiininomaista, koko yhtye ryhdistäytyi Vaienneen viulun kohdalla. Viuluja viriteltiin tavallista kauemmin ja myös yhtyeen basisti Veikko Järvelä otti jousen käteensä. Vaienneen viulun esittäminen oli Konsta Jylhälle aina voimanponnistus – se oli soitettava aina hyvin. Osa yleisöstä liikuttui kyyneliin kappaleen aikana, ja säveltäjä itsekin pyyhki usein silmäkulmaansa.
Viljami Niittykoski sanoitti kappaleen, ja sen ovat levyttäneet Kaustisen Purppuripelimannien lisäksi muun muassa Hääkuoro, Mauno Kuusisto, Eino Grön ja Vesa-Matti Loiri.
Lähteet
Paavo Helistö: Konstan parempi valssi, s. 86-87. Tammi 1972. ISBN 951-30-2016-9
Jussi-Pekka Savolainen
Jussi-Pekka Savolainen (s. 25. kesäkuuta 1986 Tampere ) on suomalainen uransa lopettanut jalkapalloilija. Pelipaikaltaan hän oli vasen laitalinkki.
Savolainen pelasi Veikkausliigassa vuosina 2004–2010 yhteensä 103 ottelua, joissa hän teki viisi maalia. Hän voitti Suomen-mestaruuden kahdesti ja Suomen Cupin kertaalleen.
Pallo-Iirot (–2003)
Savolainen on Pallo-Iirojen kasvatti, joka valittiin Satakunnan vuoden poikajunioriksi 2001. Hän pelasi 37 poikien maaottelua ja oli mukana Suomessa pelatussa 17-vuotiaiden MM-lopputurnauksessa vuonna 2003. Juniorina Savolaista testasivat Arsenal, Sunderland, Feyenoord ja Internazionale.
TamU (2004–2007)
Savolainen siirtyi Pallo-Iiroista Veikkausliigan Tampere Unitediin kaudeksi 2004. Hän pelasi ensimmäisen ottelunsa pääsarjatasolla 17-vuotiaana 7. toukokuuta, kun TamU hävisi vieraissa Jazzille 1–3. Neljän TamU-kauden aikana Savolainen voitti seurassa Suomen-mestaruuden 2006 ja 2007, SM-pronssia 2004 ja 2005 sekä Suomen Cupin 2007.
Savolaisen peliaika TamUssa jäi melko vähäiseksi. Hän pelasi neljän kauden aikana yhteensä 34 liigaottelua, joista kuusi aloituskokoonpanossa. Kaudella 2004 hän pelasi 14 ottelua, joista kaksi avauskokoonpanossa. Ennen kauden 2005 alkua Savolaisen polven ristiside katkesi Liigacupin ottelussa Hakaa vastaan. Kaudella 2005 hän pelasi loukkaantumisen vuoksi vain kolme liigaottelua. Kaudella 2006 Savolainen pelasi 16 liigaottelua, joista kolme aloituskokoonpanossa, ja kaudella 2007 vain yhden liigaottelun.
KuPS ja VPS (2008–2010)
Neljän TamU-kauden jälkeen Savolainen pelasi kaksi kautta Kuopion Palloseurassa, ja kaudeksi 2010 hän siirtyi Vaasan Palloseuraan.
Sudogda
thumb|125px|Sudogdan vaakuna vuodelta 1781. Sudogda on kaupunki Vladimirin alueella Venäjällä. Se sijaitsee Kljazmaan laskevan Sudogda-joen rannalla 40 kilometriä Vladimirista kaakkoon. Kaupunki on Sudogdan piirin keskus. Asukkaita on 12 400 henkeä (vuonna 2008).
Jussi-Pekka Savolainen
Pallo-Iirot (2011–2014)
Ennen kautta 2011 Savolaisen ristiside katkesi hänen harjoitellessaan Pallo-Iirojen kanssa. Kuntouduttuaan vammasta hän palasi kasvattajaseuraansa kesäkuussa 2011. Savolainen pelasi Pallo-Iiroissa 56 Kakkosen ottelua vuosina 2011–2014. Hänen viimeiseksi ottelukseen jäi 27. toukokuuta 2014 pelattu Kakkosen ottelu, jossa Pallo-Iirot hävisi vieraissa TPV:lle 0–3.
Sudogda
Paikkakunta tunnetaan 1600-luvulta lähtien. Vuonna 1778 siitä tuli Vladimirin lääniin kuulunut kihlakuntakaupunki. Nykyään Sudogdassa on lasikuitutehdas, pellavanjalostusta, huonekalu- ja elintarviketeollisuutta.
Jussi-Pekka Savolainen
Saavutukset
Tampere United
Henkilökohtaiset
The Nearness of You
”The Nearness of You” on Hoagy Carmichaelin säveltämä ja Ned Washingtonin sanoittama musiikkikappale. Vuonna 1937 julkaistu kappale oli tarkoitettu Paramount Picturesin elokuvaan, mutta tuotanto keskeytettiin eikä elokuva koskaan valmistunut. Kappaleen nauhoitti ensimmäistä kertaa Glenn Millerin orkesteri laulaja Ray Eberlen kanssa vuonna 1940.
Kappale on useasti nauhoitettu jazzstandardi. Saksofonisti Charlie Parker nauhoitti Woody Hermanin yhtyeen kanssa suositun konserttiversion kappaleesta vuonna 1951. Ella Fitzgerald nauhoitti sen Louis Armstrongin kanssa vuonna 1956. Uudempia levytyksiä ovat tehneet muun muassa Branford Marsalis, Fred Hersch ja Norah Jones.
Sauvo Puhtila kirjoitti kappaleeseen suomenkieliset sanat (”Läheisyytesi”) eniten käyttämällään salanimellä Saukki, ja sen ovat levyttäneet muun muassa Eino Virtanen 1958, Eino Valtanen 1978 sekä Bianca Morales 1991.
Radio Kompassi
Radio Kompassi oli suomalainen paikallisradio, joka toimi vuosina 2014–2017 Jyväskylässä. Sen omisti porilainen Mediatakojat Oy. Kanava kuului Jyväskylässä ja Äänekoskella. Jyväskylässä taajuus oli 88,0 MHz ja Äänekoskella 88,4 MHz. Radio Kompassi muuttui 31.10.2017 HitMix Jyväskyläksi. HitMix kuului Jyväskylässä ja Äänekoskella Radio Kompassin entisillä taajuuksilla.
Radio Kompassi aloitti lähetykset 4. kesäkuuta 2014. Ensimmäinen kanavalla soitettu kappale oli jyväskyläläisen Fyysisen Preesensin "Jypinkylä 3".
Toimituksen tilat sijaitsivat Jyväskylän keskustassa Kävelykadulla.
1.1.2020 HitMix Jyväskylän taajuuksilla aloitti Bauer Media Oy:n ja Mediatakojat Oy:n Ysäri.
Lähetys
Kompassilta tuli juonnettua ohjelmaa maanantaista torstaihin klo 06.30–18.00, perjantaisin klo 06.30-20 ja lauantaisin klo 14-16. Muun ajan kanavalla soitettiin musiikkia. Kaikki ohjelma oli paikallista Jyvässeudun asiaa ja paikallisuutiset tulivat lähetysaikoina aina tasatunnein.
Kerran viikossa Radio Kompassi kutsui ajankohtaisen vieraan keskustelemaan tunnin ajaksi. Torstain kahvilavieras -ohjelma lähetettiin torstaisin klo 13.00-14.00.
Urheilu
Radio Kompassi seurasi urheilua Jyväskylän seudulla, jääkiekon lisäksi myös muun muassa jalkapalloa, pesäpalloa ja salibandya. Keväällä 2015 kanavalla selostettiin Happeen pudotuspeliotteluita miesten Salibandyliigassa. Kesällä 2016 Radio Kompassi selosti Jyväskylän Kirin vierasottelut miesten Superpesiksessä.
Toimitus
Radio Kompassin tuottajana vuosina 2014-2017 toimi Henri Berg. Radio Kompassilla työskennelleitä toimittajia olivat muun muassa Elsa Kalervo, Timo Lievemaa, Henri Pitkänen, Aleksi Pöytäkangas, Jussi Kotila, Anne Vartiainen, Tuomas Heikkilä, Joel Holma ja Konsta Niskavaara.
Yrjö Uimonen
Yrjö Kalevi Uimonen (20. helmikuuta 1932 Jaakkima – 11. kesäkuuta 1997 Rovaniemi) oli suomalainen pikaluistelija.
Uimonen sijoittui Cortina d'Ampezzon 1956 talviolympialaisten 500 metrin luistelussa 13:nneksi ajalla 42,5. Hän edusti Suomea myös EM-kilpailuissa vuonna 1955. Hän edusti seuratasolla Kuopion Luistinseuraa, Pieksämäen Palloseuraa, Pieksämäen Veikkoja ja Lapin Lukkoa. Hän saavutti SM-hopea- ja -pronssimitaleja eri matkoilla vuosina 1953–1961. Ammatiltaan hän oli veturinlämmittäjä.
2-metoksietanoli
2-Metoksietanoli (C3H8O2) on glykolin ja metanolin muodostama eetteri ja sisältää sekä eetterin että alkoholin toiminnalliset ryhmät. Yhdistettä käytetään pääasiassa liuottimena. 2-Metoksietanolista käytetään myös nimityksiä metyylisellosolvi, etyleeniglykolimonometyylieetteri ja monometyyliglykolieetteri.
Valmistus
2-Metoksietanolia valmistetaan metanolista ja etyleenioksidista. Etyleenioksidin epoksidirakenteen hajottamiseen voidaan käyttää happoa, kuten rikkihappoa, tai emästä kuten natriummetoksidia. Reaktiomekanismi on erilainen käytettäessä happokatalyysin kuin silloin, kun katalyytti on emäksinen.
Käyttö
2-Metoksietanolin pääasiallinen käyttö on liuottimena. Yhdistettä käytetään liuottimena muun muassa valmistettaessa musteita ja muita väriaineita, jarrunesteissä, joissakin puhdistusaineissa, ja jäätymisenestoaineissa sekä orgaanisessa synteesissä.
2-Metoksietanolia käytetään myös valmistettaessa ohutkalvoja sooli-geelimenetelmällä. Siinä yhdisteen roolina on liuottimena toimimisen ohella olla yksihampaisena kelaatinmuodostajana.
Myrkyllisyys
2-Metoksietanoli on haitallista ihmiselle. Ihminen voi altistua yhdisteelle hagitysteiden välityksellä, nieltynä tai ihon läpi imeytyneenä. Yhdiste aiheuttaa huonovointisuutta, oksentelua ja sekavuutta. Aineelle altistumisen on todettu vaurioittavan luuydintä ja keskushermostoa. Elimistössä 2-metoksietanoli metaboloituu 2-metoksiasetaldehydiksi ja lopulta 2-metoksietikkahapoksi ja poistuvat kehosta virtsan mukana. Erityisesti happo on myrkyllinen.
Huippukylmähoito
Huippukylmähoito on hoitomuoto, jota käytetään erityisesti hoidettaessa niveltulehduksia, erilaisia kipuja ja ihosairauksia. Termi cryoterapia on muodostettu kreikankielisestä sanasta cryo (κρυο) eli "kylmä" ja "hoitoa" tarkoittavasta sanasta "terapia" (θεραπεια).
Hoito suoritetaan erillisessä kylmähoitohuoneessa (cryosauna) tai kylmähoitolaitteessa kuten cryokabiini, jonka lämpötila on –110–140 °C. Hoidon aikana asiakas on hoitohuoneessa tai kabiinissa 2–3 minuuttia alusasussa tai vastaavassa vaatetuksessa. Kylmähoitohuoneessa hoidon ajaksi asiakkaan kädet, jalkaterät ja korvat suojataan, minkä lisäksi voidaan käyttää myös hengityssuojainta. Kaappimallisessa kylmähoitolaitteessa eli cryokabiinissa tarvitsee suojata vain jalat tarkoitukseen suunnitelluilla tossuilla.
Suomessa kokovartalokylmähoitoa on vuonna 2021 vielä niukasti tarjolla, mutta sitä on mahdollista saada Kirkkonummella, Porvoossa, Henlsingissä ja CTN huippukylmälaitteiden valmistajan tiloissa Vantaalla. Vuokatissa ja Kirkkonummella on käytössä cryosauna, ja Porvoossa ja Vantaalla on käytössä cryokabiineja. Paikallista X°Cryo-huippukylmähoitoa tarjoavat jo useat kymmenet fysioterapiaa ja kuntoutusta tarjoavat klinikat eri puolilla Suomea.
Historia
Huippukylmähoito on kehitetty Japanissa reumaa sairastavien kivun hoitoon 1970-luvulla. Sen kehittäjänä pidetään professori T. Yamauchia. 1980-luvulla hoitomuoto alkoi laajeta myös Eurooppaan. Vuonna 1984 saksalainen professori Reinhard Fricke otti sen käyttöönsä reumaa ja muita TULE-sairauksia sairastavien hoitoon. Suomeen huippukylmähoito rantautui 2000-luvun alussa. Suomessa on valmistettu cryokabiineja ja paikalliskylmähoitolaitteita vuodesta 2013 alkaen.
Vaikutukset
Kahden-kolmen minuutin huippukylmähoidon teho on verrattavissa avantouintiin. Alemman lämpötilan ansiosta huippukylmähoito on kuitenkin avantouintia huomattavasti tehokkaampaa, koska se saa ihon pinnalla aikaan termoshokin. Termoshokki aktivoi kehomme sympaattisen hermoston ja solujen kokema "simuloitu menehtymisen vaara" käynnistää keskushermoston kautta hälytystilan, mikä nostaa elämää suojaavien ja selviytymistä tehostavien hormonien ja entsyyminen tuotantoa. Huippukylmähoidon jälkeen mm. testosteronin, endorfiinien, kortisolin ja noradrenaliinin tuotanto kasvaa. Toistuva kylmäaltistus lisää kehon kykyä tuottaa kivunpoistoon liittyviä vasta-aineita ja parantaa yleisesti sekä fyysistä että henkistä terveyttä ja suorituskykyä. Hoidon jälkeen annettu fysioterapia, osteopaattinen hoito tai itsenäinen kuntosaliharjoittelu tehostaa nivelten liikkuvuutta.
Kipujen ja turvotusten lisäksi huippukylmähoito auttaa muun muassa moniin ihosairauksiin (esimerkiksi psoriaasiin ja atooppiseen ihottumaan), unihäiriöihin ja moniin stressioireisiin.
Mustepitta
Mustepitta (Pitta iris) on pittojen heimoon kuuluva varpuslintu.
Oddjob
thumb|Oddjobin hattu. Kuva on brittiläisen [[National Motor Museumin James Bond -näyttelystä.]]
Oddjob on fiktiohahmo ja James Bondin vastustaja. Oddjob on Auric Goldfingerin palvelija, autonkuljettaja ja mailapoika, joka on valmis tappamaan palvellessaan isäntäänsä. Elokuvassa 007 ja Kultasormi häntä esittää Harold Sakata.
Oddjob on kamppailulajiekspertti, jolla on metallireunainen hattu. Hän käyttää hattua aseenaan: hän heittää sitä ja osuessaan se voi katkaista ihmiseltä niskan. Ian Flemingin romaanissa 007 ja Kultasormi Oddjobin hattu on litteälierinen knalli. Elokuvassa hattu on kouluratsastussilinteri. Lentävän hatun toteutti elokuvaan erikoistehostesuunnittelija John Stears. Vuonna 1998 järjestetyssä Bond-tavaroiden huutokaupassa Lontoon Christie’sissä hattu oli tavoitelluin huutokohde. Se myytiin 62 000 punnalla. Vuonna 2006 hattu myytiin huutokaupassa New Yorkissa 33 600 dollarilla. 20th Century Fox järjesti vuonna 2008 kyselyn vastaajien suosikkielokuva-aseesta. Oddjobin hattu oli sijalla kymmenen.
Kysyl-Syr
Kysyl-Syr eli Kyhyl Syyr  on kaupunkimainen taajama Viljuiskin ulusissa eli piirissä Sahan tasavallassa. Se sijaitsee piirin keskiosassa, Viljuijoen etelärannalla, 90 kilometriä piirikeskuksesta Viljuiskista itään. Kysyl-Syrissä on jokisatama, ala- ja keskiasteen koulu, musiikkikoulu, urheilukeskus, terveyskeskus, kauppa ja vapaa-ajankeskus. Paikkakunnalla on rakennusaineteollisuutta.
Asukasluvun kehitys:
Dragonslayer
Dragonslayer on ruotsalaisen power metal -yhtye Dream Evilin debyyttialbumi. Se julkaistiin 2002 ja julkaisijana toimi Century Media.
Kysyl-Syr
Kysyl-Syr perustettiin vuonna 1960 ja taajama siitä tuli 1974.
Duende (taiteessa)
Duende tarkoittaa löyhästi käännettynä sielua. Termi on peräisin espanjalaisesta mytologiasta, jossa duende on haltija- tai maahismainen taikavoimainen olento. Espanjassa termi liitetään usein taiteen lisäksi flamencoon. Taiteen duendesta puhuttaessa tarkoitetaan teoksen ihmisessä aiheuttamaa tunnetta tai sitä kuinka paljon aitoa tunnetta taiteilija on kyennyt siirtämään teokseensa.
Alkuperä
thumb|Lorca CloseUp El Duende on (taiteellisen) ilmaisun henki. Se on eräänlainen mystinen voima, joka saa ihmisen reagoimaan fyysisesti tai emotionaalisesti esitykseen/teokseen, joka on erityisen vaikuttava. Termiä käytti ensimmäisenä espanjalainen runoilija, kirjailija ja teatteriohjaaja Federico García Lorca Buenos Airesissa vuonna 1933 pitämässään puheessa "Juego y teoria del duende".
Christopher Mauerin (In Search of Duenden toimittajan) mukaan Lorcan näkemyksestä on eriteltävissä neljä elementtiä: järjettömyys, maanläheisyys, korostunut tietoisuus kuolemasta sekä pirullisuus. Duende on maallinen henki, joka auttaa taiteilijaa näkemään älyn rajoittuneisuuden ja muistuttaa häntä siitä että "muurahaiset voisivat syödä hänet tai että suuri myrkyllinen hummeri voisi yhtäkkiä pudota hänen päälleen". Henki pakottaa taiteilijan kasvotusten kuoleman kanssa ja auttaa häntä luomaan ikimuistoista taidetta. Lorcan mallissa duende esitetään ikään kuin vaihtoehtona klassiselle ajatukselle, että taide on aina jonkinlaisen muusan innoittamaa. Taiteilija ei kuitenkaan saa yksiselitteisesti antautua duendelle. Toisin kuin muusa, duende tarttuu myös yleisöön, jolloin se luo olosuhteet joissa taiteen voi ymmärtää täysin spontaanisti ja tiedostamatta. Lorcan mukaan kaikki taide voi saavuttaa duenden, mutta parhaimmillaan se on musiikissa, tanssissa ja runonlausunnassa, koska ne ovat aina ihmisen tulkitsemia.
Esimerkkejä
Maaliskuussa 2005 Jan Zwicky yhdisti termin nykymusiikkiin Royal Ontario Museossa pidetyssä konferenssissa:
(Toinen tapa, jolla musiikki voi olla uutta on) kun siinä on duende. "Mustat äänet" (l. synkkyys), joiksi Lorca niitä kutsui, ovat musiikkia, jossa kuuluu kuolema. Duende elää mustissa äänissa ja laulajan äänen säröissä. Olemme tottuneet sen olemassaoloon jazzissa ja bluesissa, mutta se on läsnä myös klassisen musiikin säveltäjien teoksissa. Erityisesti niiden säveltäjien, jotka olivat kiinnostuneita äänen fyysisistä dimensioista sekä äänestä yhtenä maailman fyysisenä ominaisuutena.
"Luennossaan "The Theory and Function of Duende" Federico García Lorca yrittää valaista sitä aavemaista ja selittämätöntä surua, joka elää joidenkin taideteosten keskiössä. "Kaikessa mustia ääniä sisältävässä on duende", Lorca sanoo "mystinen voima, jonka kaikki tuntevat, mutta ainoakaan filosofi ei osaa selittää." Nykyrockissa harvoin kuulee sitä surua josta Lorca puhuu. Innostusta usein ja vihaa joskus, mutta harvoin todellista surua. Bob Dylanilla se oli aina läsnä. Leonard Cohen erikoistuu siihen. Se seuraa Van Morrisonia kuin musta koira ja vaikka hän yrittää karttaa sitä, hän ei voi paeta. Tom Waits ja Neil Young osaavat kutsua sen luokseen. Se vainoaa Polly Harveyta. Ystäväni Dirty Threellä sitä on ämpäreittäin. Spiritualized-bändi on kiinnostunut siitä. Tindersticks epätoivoisesti hamuaa sitä, mutta vaikuttaa siltä että duende on liian hento selvitäkseen kehittyvän teknologian ja kiihtyvän musiikkibisneksen pyörteissä. Ehkä rahassa ei vain ole surua, ei duendea dollareissa. Suru tai duende vaatii tilaa hengittää. Melankolia vihaa kiirettä. Se kelluu hiljaisuudessa ja sitä pitää osata käsitellä varoen.
Kaikissa rakkauslauluissa pitää olla duende. Rakkauslaulut eivät ole koskaan täysin onnellisia. Laulut, joihin ei ole kirjoitettu kipua tai kaipuuta eivät ole rakkauslauluja lainkaan, vaan ennemminkin rakkauslauluiksi naamioituneita vihalauluja, joihin ei pidä luottaa. Nämä laulut kieltävät meiltä sekä humaaniuden että oikeutemme olla surullisia. Radioaallot ovat pullollaan niitä. Todellisten rakkauslaulujen kuuluu värähdellä surua ja murhetta. Kirjailija, joka kieltäytyy tutkailemasta sydämen pimeämpiä puolia, ei koskaan kykene kirjoittamaan uskottavasti rakkauden taiasta ja ilosta."
Sojuz TM-21
Sojuz TM-21 oli venäläinen miehitetty avaruuslento Mir-avaruusasemalle. Alus kiersi maan 2 940 kertaa 180 vuorokaudessa alkaen 14. maaliskuuta 1995 ja päättyen 11. syyskuuta 1995. Alus vei asemalle kolme kosmonauttia, miehistö EO-18, ja toi takaisin kaksi yhden palatessa toisella lennolla. Sukkula (STS-67) oli lennolla ja avaruudessa oli samanaikaisesti ennätykselliset 13 ihmistä. Lennon tunnus oli Uragan (Урага́н) eli hurrikaani.
Miehistö
Laukaistiin avaruuteen
Savannisiepot
Savannisiepot (Bradornis) on sieppojen heimoon kuuluva lintusuku. Suvun lajien määrä vaihtelee eri lähteissä. BirdLife Suomen maailman lintujen luettelon mukaan sukuun kuuluu 4 lajia.
Glargiini-insuliini
Glargiini-insuliini on pitkävaikutteinen biosynteettinen ihmisinsuliinijohdos, jota käytetään diabeteksen hoitoon kerran päivässä pistettävänä perusinsuliinina. Sen vaikutus kestää noin vuorokauden melko tasaisena. Sitä käyttää 40 000 suomalaista noin 100 000:sta insuliinivalmisteiden käyttäjästä. Sen kauppanimiä ovat Lantus ja Optisulin.
Glargiini tuli Suomessa käyttöön vuonna 2003. Sitä ennen se oli vuodesta 2000 käytössä erikoisluvalla. Ykköstyypin diabeteksen hoidossa se on kokonaan korvattava, kakkostyypillä peruskorvattava.
Tyypin 1 diabeteksessa sillä on todettu saavutettavan parempi tasapaino vähemmillä hypoglykemioilla kuin NPH-insuliineilla. Kakkostyypin diabeetikoista glargiinin käyttäjillä on hypoglykemioita vähän vähemmän verrattuna NPH-insuliinin käyttäjiin. Glargiinista ei ole hyötyä niille tyypin 2 diabeetikoille, joilla glukoositasapaino on hyvä ja hypoglykemiakohtauksia NPH-insuliinilla hyvin vähän. Kerran päivässä pistettävänä sitä pidetään kuitenkin kätevämpänä kuin NPH-insuliinia. Se on NPH-insuliinia kalliimpaa, ja siitä ei ole turvallisuuden kannalta pitkän aikavälin kokemusta. NICE ei suosita glargiini-insuliinia tyypin 2 diabeetikoille rutiinikäyttöön. Glargiinia käytettäessä tarvitaan jokaiselle aterialle ja myös isommille välipaloille lyhytvaikutteinen ateriainsuliiniannos.
Euroopan lääkevirasto EMEA tutkii glargiinin epäiltyä yhteyttä syöpäriskiin.
Boguslajittelu
Boguslajittelu (bogosort) on hyvin hidas ja epävakaa lajittelualgoritmi. Sen pääperiaatteena on sekoittaa listaa kunnes se on oikeassa järjestyksessä, mikä vastaa korttipakan heittämistä ilmaan ja korttien keräämistä maasta yksi kerrallaan, kunnes satut keräämään kortit oikeassa järjestyksessä.
Boguslajittelun suoritusaika on keskimäärin O(n * n!), parhaimmillaan θ(n) ja pahimmillaan Ω(∞) (suoritus ei pääty koskaan).
Pseudokoodi boguslajittelulle menisi näin:
bogusLajittelu(lista) { while (!järjestyksessä(lista))     // 'järjestyksessä' on funktio, joka palauttaa totuusarvon riippuen siitä onko lista oikeassa järjestyksessä vai ei      sekoita(lista)                    // 'sekoita' sekoittaa listan kaikki alkiot }
Sojuz TM-21
Miehistö
Paluu:
Rantalentopallon maailmanmestaruuskilpailut 2019
pienoiskuva|Maailmanmestarit Melissa Humana-Paredes ja Sarah Pavan. pienoiskuva|Maailmanmestarit Oleg Stojanovski ja Vjatšeslav Krasilnikov. Rantalentopallon maailmanmestaruuskilpailut 2019 pelattiin Hampurissa, Saksassa 28. kesäkuuta – 7. heinäkuuta. Nämä olivat rantalentopallon 12. maailmanmestaruuskilpailut. Kilpailupaikkana oli 13 000 katsojan Am Rothenbaum -stadion. Sekä miesten että naisten turnaukseen osallistui 48 paria. Molemmissa sarjoissa voittajapari sai palkintorahoina 60 000 Yhdysvaltain dollaria, toiseksi sijoittunut pari 45 000 ja kolmanneksi paras pari 35 000 dollaria.
Miesten loppuottelussa venäläispari Oleg Stojanovski / Vjatšeslav Krasilnikov voitti saksalaisparin Julius Thole / Clemens Wickler erin 2–1 (19–21, 21–17, 15–11). Pronssiottelussa norjalaispari Anders Mol / Christian Sørum voitti yhdysvaltalaisparin Tri Bourne / Trevor Crabb erin 2–1 (19–21, 21–15, 15–10). Stojanovskista tuli 22 vuoden, 9 kuukauden ja 11 päivän iässä lajin historian nuorin miesten maailmanmestari.
Naisten loppuottelussa kanadalaispari Sarah Pavan / Melissa Humana-Paredes voitti yhdysvaltalaisparin Alix Klineman / April Ross erin 2–0 (23–21, 23–21). Pronssiottelussa australialaispari Taliqua Clancy / Mariafe Artacho del Solar voitti sveitsiläisparin Nina Betschart / Tanja Hüberli erin 2–0 (21–18, 22–20).
Näytöslaji
Näytöslaji on olympialaisten yhteydessä järjestettävä urheilutapahtuma, jonka tarkoituksena on edistää kyseistä lajia. Kansainvälinen olympiakomitea päätti vuonna 1989 kieltää näytöslajien järjestämisen olympialaisten yhteydessä, eikä niitä ole järjestetty vuoden 1992 olympialaisten jälkeen. Näytöslajeista voitettuja mitaleja ei laskettu virallisiksi, mutta jotkin näytöslajit hyväksyttiin myöhemmin mukaan olympialaisten viralliseen ohjelmaan.
Liittolaissota
Liittolaissota tarkoittaa Rooman ja sen itaalisten liittolaisten sotaa vuosina 91 eaa.– 87 eaa. Rooman liittolaiset olivat vaatineet Rooman kansalaisoikeuksia. Kun Rooma kieltäytyi, nousivat liittolaiset kapinaan. Rooma voitti sodan, mutta joutui kuitenkin antamaan kansalaisoikeudet monille liittolaisistaan.
Sotapäällikkö Sulla tuli kuuluisaksi tässä sodassa.
Terry Wogan
pienoiskuva Michael Terence ”Terry” Wogan (3. elokuuta 1938 Limerick, Irlanti – 31. tammikuuta 2016 ) oli irlantilainen radio- ja televisiojuontaja, joka työskenteli suurimman osan urastaan BBC:n palveluksessa. Hän juonsi vuosina 1993–2009 BBC Radio 2:n aamuohjelmaa Wake Up to Wogan, joka oli Britannian kuunnelluin radio-ohjelma. Wogania kuunteli päivittäin noin kahdeksan miljoonaa kuuntelijaa. Hän juonsi samantyyppistä ohjelmaa BBC:llä myös vuosina 1972–1984.
Wogan tunnetaan BBC:n pitkäaikaisena euroviisukommentaattorina. Hän ja Ulrika Jonsson olivat vuoden 1998 kilpailun pääjuontajat Birminghamin National Indoor Arenalla. Mediatöiden lisäksi Wogan työskenteli kolmen vuosikymmenen ajan vähäosaisten lasten parissa hyväntekeväisyysprojekteissa. Wogan aateloitiin vuonna 2005. Hän menehtyi aggressiiviseen syöpään.
Setelirahoitus
Setelirahoituksella tai määrällisellä elvytyksellä (engl. quantitative easing, QE) tarkoitetaan rahapoliittista toimenpidettä, jossa keskuspankki ostaa markkinoilta erilaisia rahoitusinstrumentteja, kuten valtion velkakirjoja. Vastineeksi keskuspankki saa työnnettyä systeemiin rahaa.
Määritelmiä setelirahoitus ja määrällinen elvytys voidaan myös pitää eri asioina, jolloin setelirahoitus tarkoittaa valtion menoja rahoittamista suoraan keskuspankista ja määrällinen keventäminen tarkoittaa, että keskuspankki ostaa markkinoilta valtion laskemia arvopapereita, eli lainaa valtiolle rahaa.
Yksi setelirahoituksen heikkouksista on siinä, että yritykset ja kotitaloudet eivät halua (tai pysty) ottamaan enempää lainaa, kun talouden olosuhteet ovat huonot tai toimijat ovat jo ylivelkaantuneita.
Steve Eismanin mukaan setelirahoitus epäonnistui totaalisesti vastauksena finanssikriisiin 2008. Eismanin mukaan setelirahoitus ei kiihdyttänyt talouskasvua, vaan se aiheutti vain osakekurssien nousun pörssissä. Eisman kutsuu setelirahoitusta ”rahapolitiikaksi rikkaille ihmisille”.
Toukokuussa 2019 Charlie Munger sanoi, että eriarvoistuminen johtuu kansantalouden elvyttämiseen käytetystä setelirahoituksesta, joka aiheutti matalat korot ja pörssiosakkeiden hintojen nousun. Eriarvoistuminen Mungerin mukaan johtuu siitä että vain joillakin oli pörssiosakkeita joiden hinnat nousivat. Mungerin mielestä eriarvoisuus korjautuu itsestään ajan kuluessa.
Tasalämpöisyys
Tasalämpöinen eli homeoterminen eliö on eliö, joka pyrkii pitämään ruumiinlämpötilansa samana vaihtelevista ympäristöolosuhteista huolimatta. Toisin kuin vaihtolämpöisillä, tasalämpöisillä on tarvittava eristys esimerkiksi ihonalaisen rasvan tai karvapeitteen muodossa, jotta aineenvaihdunnassa syntyvä lämpö ei karkaisi ympäristöön, vaan eliö pystyisi säilyttämään vakaan ruumiinlämpötilan. Varsinainen tasalämpöisyys on kehittynyt vain kahdelle ryhmälle: nisäkkäille ja linnuille.
Tasalämpöisyydestä on monia etuja, mutta myös haittoja vaihtolämpöisyyteen verrattuna. Suurin etu on, että tasalämpöisten entsyymi- ja aineenvaihduntakoneisto voi erikoistua toimimaan suppealla lämpötila-alueella, jolloin niiden toiminta on tehokkaampaa. Tasalämpöiset eliöt pystyvät kehittyneemmän aineenvaihduntansa ansiosta kestämään rasitusta pidempään kuin vaihtolämpöiset eivätkä ne hidastu ilman kylmetessä. Haittana on, että tasalämpöiset eliöt tarvitsevat vaihtolämpöisiä enemmän ravintoa ja ovat alttiimpia kuolemaan paleltumiseen.
Nisäkkäiden ruumiinlämpötila (ydinlämpötila) on yleensä 35–38 °C, lintujen 40–42 °C. Tasalämpöisyys ei tarkoita ruumiinlämpötilan pysymistä täysin vakaana. Ruumiinlämpötilassa on aina ajallista ja paikallista vaihtelua. Ruumiin ääreisosat ovat monesti viileämpiä kuin ydinosat ja niiden lämpötila vaihtelee enemmän. Ydinlämpötila on yleensä asteen–pari alempi lepoaikaan – myös ihmisellä. Molemmilla ryhmillä tavataan myös erilaisia horroksen muotoja, talvihorrosta etenkin nisäkkäillä ja lyhyaikaista (yöllistä) horrosta molemmissa ryhmissä. Horrostamalla eläimet voivat alentaa tasalämpöisyyden energiakustannuksia. Eräät suuret hyönteiset kuten kiitäjäperhoset ja kimalaiset tuottavat lentolihaksissaan niin paljon lämpöä, että ne voivat lennon aikana pitää yllä eräänalaista tasalämpöisyyttä. Ne myös joutuvat kylmällä säällä lämmittämään itseään lentolihasten supistuksilla, jotta lento olisi mahdollista. Niiden lentolihaksisto on siis itse asiassa sopeutunut toimimaan tasalämpöisten tavoin. Erona on se, että levossa ne toimivat kuten muutkin vaihtolämpöiset.
Housujärvi (Ulvila)
Housujärvi on Satakunnassa Ulvilassa sijaitseva järvi, joka kuuluu Kokemäenjoen vesistön Kauvatsanjoen valuma-alueen Sääksjärven alueeseen.
Maantiede
Järvi on 200 metriä pitkä ja 50 metriä leveä pikkujärvi, joka sijaitsee Sääksjärvestä noin 2 kilometriä luoteeseen. Se laskee 2,1 kilometriä pitkää Liesiojaa myöten Sääksjärveen. Järven rannat ovat soista metsämaastoa, eikä sen rannalla ole rakennuksia. Sen lähelle tulee metsätie.
Historiaa
Vuoden 1855−56 Kalmbergin kartastossa järven nimenä oli "Hausjärvi".
Anna Sipos
Anna Sipos (3. huhtikuuta 1908 Szeged – 1. tammikuuta 1988 Budapest) oli unkarilainen pöytätennispelaaja. Hän voitti 1920- ja 1930-luvuilla 11 maailmanmestaruutta, joista kaksi naisten kaksinpelissä, kuusi naisten nelinpelissä ja kolme sekanelinpelissä.
MM-mitalit
Lähde:
Sinappipitta
Sinappipitta (Pitta versicolor) on pittojen heimoon kuuluva varpuslintu.
Levinneisyys
Sinappipittaa tavataan Australiassa, Indonesiassa ja Papua-Uusi-Guineassa, ja sen levinneisyysalueen pinta-ala on noin 445 000 km2. Sen arvellaan olevan vähenemässä elinympäristöjen tuhoutumisen ja kissojen aiheuttaman saalistuksen vuoksi. Lajin ei kuitenkaan uskota olevan vaarassa ja se on luokiteltu elinvoimaiseksi.
Hold It Against Me
thumb|Britney Spears esittämässä Hold It Against Me -kappaletta [[Femme Fatale Tour|Femme Fatale -kiertueellaan vuonna 2011.]] "Hold It Against Me" on Britney Spearsin ensimmäinen single hänen seitsemänneltä studioalbumiltaan Femme Fatale. Kappale julkaistiin 11. tammikuuta 2011. Kappaleen on tuottanut Dr. Luke ja Max Martin. Kappale debytoi Billboard Hot 100 -listan ykkösenä Yhdysvalloissa. Kappaleen musiikkivideo sai ensi-iltansa 17. helmikuuta 2011.
Matti Hamberg
Matti Johan Hamberg (s. 26. huhtikuuta 1932 Helsinki) on entinen suomalainen pikaluistelija.
Hamberg sijoittui Cortina d'Ampezzon 1956 talviolympialaisten luistelukilpailuissa yhdeksänneksi 500 metrillä (42,2), 18:nneksi 1 500 metrillä (2.14,8) ja 32:nneksi 5 000 metrillä (8.28,1). Hän edusti Suomea myös EM-kilpailuissa vuonna 1957.
Ammatiltaan Hamberg oli palomies.
William Thompson
thumb|William Thompson, George Chinneryn maalaama muotokuva noin vuodelta 1830. William Thompson (1775 Cork – 28. maaliskuuta 1833 lähellä Rosscarberya, Corkin kreivikunta) oli irlantilainen yhteiskuntafilosofi ja yksi varhaisista sosialistisista ajattelijoista. Hän kuului niin sanottuihin ”ricardolaisiin sosialisteihin”, jotka sovelsivat taloustieteilijä David Ricardon kehittämää työnarvoteoriaa kapitalismin kriittiseen analysointiin. James Connolly kutsui Thompsonia Irlannin ensimmäiseksi sosialistiksi ja häntä on sanottu jopa tieteellisen sosialismin perustajaksi.
Elämä
Thompsonin isä, englantilaistaustainen protestantti Alderman John Thompson oli varakas kauppias ja Corkin kaupungin pormestari. William Thompson vieraili nuoruudessaan vallankumouksen läpikäyneessä Ranskassa, jossa hän omaksui joukon radikaaleja aatteita. Hän ei hyväksynyt työläisten riistoon perustunutta vaurautta ja kääntyi itse edustamaansa varakasta maanomistajaluokkaa vastaan. Isänsä kuoltua vuonna 1814 hän peri Carhoogarriffissa Rosscarberyn lähellä Länsi-Corkissa sijainneen 1 700 eekkerin laajuisen suurtilan ja alensi välittömästi alustalaistensa vuokria. Ajauduttuaan vararikkoon Thompson joutui myymään osan maistaan ja asui joitain vuosia Lontoossa ihailemansa utilitaristisen filosofi Jeremy Benthamin luona. Palattuaan Irlantiin Thompson aloitti kirjallisen toimintansa. Vuonna 1829 hän ryhtyi perustamaan tiluksilleen osuustoimintaan perustunutta yhdyskuntaa, jossa oli tarkoitus soveltaa myös kokeellisia tieteellisiä maanviljelysmenetelmiä. Hanke jäi kesken hänen kuollessaan neljä vuotta myöhemmin.
Vuonna 1833 kuollut Thompson testamenttasi maansa osuustoimintaliikkeelle, mutta hänen perheensä vaati testamentin kumoamista sillä perusteella, että hän olisi ollut mielenvikainen. Kiista omistuksesta jatkui 25 vuotta, kunnes oikeus ratkaisi tapauksen perheen hyväksi.
Opit ja teokset
Thompson oli 1800-luvun alussa brittiläisen osuustoimintaliikkeen johtava teoreetikko ja hän kannatti osuuskuntien varaan rakennettavaa kommunistista yhteiskuntaa. Robert Owenista poiketen hän katsoi paremman yhteiskunnan rakentamisen olevan työväenluokan eikä vanhan eliitin tehtävä. Thompson kannatti myös Irlannin katolisten emansipaatiota, vaikka olikin itse ateisti.
Fauni
thumb|[[Panhuilua soittava fauni unkarilaisen Pál Szinyei Mersen maalauksessa Fauni ja nymfi (1867).]] Fauni on antiikin roomalaisessa tarustossa esiintyvä miespuolinen metsänhaltija, jolla on miehen ruumis ja miehen pää sekä pukin jalat, sorkat ja sarvet.
Faunit samastetaan kreikkalaisen taruston satyyreihin. Satyyreilla kerrottiin kuitenkin alun perin olevan faunista poiketen yleensä hevosen takajalat, häntä ja korvat, ja vain toisinaan pukin jalat mutta ei sarvia. Joissakin maljamaalauksissa ja veistoksissa fauneille kuvattiin miehen jalat.
Fauneilla kerrottiin olevan voimakas sukupuolivietti, vaikka ne eivät aina onnistuneetkaan nymfien ja ihmisnaisten tavoittelussaan.
Faunit saivat alkunsa kuvauksista Faunuksesta, joka oli kreikkalaiseen Paniin samastettu vanha roomalainen jumala. Roomalaiset kirjoittajat, kuten Lucretius teoksessaan Maailmankaikkeudesta ensimmäisellä vuosisadalla eaa., alkoivat kuvata fauneja ryhmänä pukinjalkaisia puolijumalia. Seuraavalla vuosisadalla esimerkiksi Ovidius mainitsee Muodonmuutoksissa satyyrien ja nymfien kanssa metsässä asustavat faunit.
thumb|150px|left|Michelangelon Bacchus-veistoksessa on pieni fauni. Renessanssin aikana faunit palasivat jälleen kuvataiteiden aiheeksi. Yksi tunnettu esimerkki on Michelangelon veistos Bacchus (1497), jossa viininjumalan jalkojen juuressa seisoo virnuileva fauni. Nykyajan faunikuvauksista tunnetuimpia on Disneyn piirroselokuva Fantasia (1940). Toinen kuuluisa fauni esiintyy Narnian ensimmäisessä tarinassa.